Na temelju članka  58. stavka 2. i članka 118. Zakona o odgoju i obrazovanju u osnovnoj i srednjoj školi („Narodne novine“, broj 87/08,  86/09,  92/10, 105/10, 90/11, 5/12, 16/12,  86/12, 126/12, 94/13, 136/14, 152/14, 7/17, 68/18, 98/19, 64/20, 151/22 i 156/23) te članka 58. Statuta Osnovne škole „Trstenik“ Split Školski odbor Osnovne škole „Trstenik“ Split nakon provedene rasprave na sjednicama Učiteljskog, Vijeća roditelja i Vijeća učenika dana 08. lipnja 2026.g. donosi

IZMJENE I DOPUNE KUĆNOG REDA
Članak 1.
U članku 9. Kućnog reda Osnovne škole „Trstenik“ Split Klasa: 011-03/25-02/1 Urborj: 2181-1-267-25-1 od 03. travnja 2025. godine riječi: ''Državne uprave za zaštitu i spašavanje'' zamjenjuju se riječima: ''jedinstvenog europskog broja za hitne službe 112.''

Članak 2.
Članak 13. mijenja se i glasi: 
''U svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole. 
U slučaju korištenja informacijsko-komunikacijskih uređaja suprotno stavku 1. ovoga članka učeniku će se privremeno oduzeti  informacijsko-komunikacijski uređaj, do završetka nastave odnosno dolaska roditelja ili skrbnika, a nedopušteno korištenje evidentirati u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.
U svim prostorima Škole zabranjeno je svako neovlašteno audio i/ili video snimanje radnika Škole, učenika, roditelja ili skrbnika i ostalih osoba, bez njihovog znanja i odobrenja. 
Snimanje iz stavka 3. ovoga članka moguće je uz prethodnu najavu ravnatelju Škole te uz odobrenje ravnatelja i suglasnost osoba iz stavka 3. ovoga članka te roditelja za učenike.     

Članak 3.
U članku 26. stavak 2. mijenja se i glasi:
„U slučaju da je takav postupak ipak potreban, učitelj se može obratiti razredniku, stručnom suradniku, dežurnom učitelju ili ravnatelju.“

Članak 4.
U članku 51. stavku 4. iza riječi: ''suprotno'' dodaju se riječi: ''članku 13. stavku 1. ovog Kućnog reda te''

Članak 5.
Ove izmjene i dopune Kućnog reda stupaju na snagu dan nakon dana objave na oglasnoj ploči Škole.

								Predsjednica Školskog odbora


								           Nataša Hržić



Ove izmjene i dopune Kućnog reda objavljene su na oglasnoj ploči Škole dana 08. lipnja 2026.g., a stupaju na snagu  09. lipnja 2026.g.


									Ravnateljica



								           Antonela Petrić




KLASA:   011-03/26-02/1                                                                                                                                           
URBROJ:  2181-1-267-26-1  


Split, 08. lipnja 2026.g.                                                                                                                                                                                                                                                                                                                                        
